שיחה:ולטר פולק

message: מציע להעביר לשם ולטר פולק אודי • שיחה 11:44, 8 במאי 2024 (IDT)
replies: text: השם שונה. אין צורך לקיים דיון מכיוון שמדובר בתיקון שם בזמן יצירה ולא שינוי מהותי לערך קיים. Mod - שיחה 19:04, 8 במאי 2024 (IDT)
thread_title:  שינוי שם 

message: בתאריך 7 במאי 2024 פתח משתמש:Mp.bgu את הערך בשם שנשתכח ממני, אבל יתכן כי היה "ולטר (זאב) פולק: אדריכל גן ונוף". כיוון שאני משער שמדובר במשתמש שהוא בנו של נשוא הערך (מיכה פולק שבסימוכין מס' 3), ויש חשיבות לדבריו, אני מעלה כאן את הגרסה הראשונה שהעלה. הגרסה שלו נמחקה כיוון שהערך נמחק (שינה שם והמקור נמחק) ונמצאת כרגע בטיוטה, שקרוב לוודאי גם היא תימחק. את הערך עצמו אני מנסה לערוך כמיטב יכולתי ויתכן כי פרטים שרשם המשתמש הנ"ל יעלמו, למשל, אם לא ימצאו סימוכין לטענות מסוימות במשך זמן ארוך.
ולטר (זאב) פולק (1913-1989) נמנה על בכירי אדריכלי-הנוף בישראל במהלך המחצית השנייה של המאה שעברה. לאחר עלייתו ארצה (1935) במסגרת העלייה החמישית מגרמניה, בה החל לימודי רפואה (שנה ב', אוניברסיטת בון) ושנאלץ להפסיקם עקב מגבלות והדרה של סטודנטים יהודים (חוקי נירנברג הידועים לשמצה נחקקו בספטמבר 1935), ולאחר תקופת "הכשרה“ בקרבת המבורג, הצטרף לקיבוץ אשדות-יעקב והחל לעסוק בגננות נוי, מעבר לעבודות השוטפות במשק.
ב 1942 התקבל לעבודה בתחום הגננות במסגרת קופת-חולים מחוז השרון. בתחילת שנות -ה-50 התמנה ולטר לאדריכל גנים ונוף של קופת-חולים (היום “שירותי בריאות כללית”). במסגרת זו החל לעסוק בתכנון וביצוע גנים של בתי-חולים ובתי-הבראה שהיו מאד פופולריים בשנים ההן.
כפי שהספידו עמיתו וידידו שמריהו מרכס בביטאון הארגון לגננות ונוף: "הגנים שפולק תכנן ופיקח על ביצועם המדוקדק הם עד היום מן הגנים היפים ביותר בארץ". וכן "המיוחד בגנים שתוכננו על ידו היה פשטותם ושילובם בנוף הקיים מבחינה גיאובוטנית". הוא נהג לשלב בגנים אזורים מוצלים ובהם בריכות דגים משרות רוגע.
בין עבודותיו הרבות יש להזכיר את:
גן בית-ההבראה "ארזה" במוצא עילית (בית ההבראה הראשון בארץ)
-גן בית-החולים סורוקה בבאר-שבע , גן בית-החולים קפלן ברחובות
-גן בית-החולים מאיר בכפר-סבא, גן בית-ההבראה בקריית טבעון
-גן בית-ההבראה “שפרינצק” נצרת, גן בית-ההבראה כפר-החורש
-גן בית-ההבראה "גוטספלד" במעלות, גן בית-ההבראה באשקלון
-גן בית-ההבראה של מבטחים בזיכרון-יעקב (כיום מלון "אלמה")*
-גני בית-ההבראה "הר-כנען“  ובית בוסל בצפת
-גן כנסיית הר-האושר (הר נחום)
בנוסף, הוא עסק בגינון ופיתוח שכונות  חדשות ב: רמות, ערד, ימית, רביבים, ניצנים, מלכיה, גלעד, שובל, קריית ארבע, מגדל העמק, ועוד.
כמו  כן הוא זכה יחד עם חיים פרוכטר ז"ל, שותפו משנת  1964ועד שנות ה-80, בפרס ראשון בתחרות ארצית להמשך בניית המרכז המסחרי בערד1, ובפרס קרוון לאדריכלות גנים ונוף של עירית תל-אביב על תכנון סביבה וגן בבית הספר הריאלי בחיפה.  הם זכו גם בתחרות תכנון גן הזכרון לחללי צה"ל בקריית טבעון (יחד עם הפסל יחיאל ערד).
[ בתגובה על כתבה שעסקה ב "13 המבנים היפים ביותר בישראל"2, התפרסם בעיתון "הארץ" מכתב למערכת3 שמיצר על כך ששמו של אדריכל הנוף שתכנן את הגן בבית ההבראה בזיכרון-יעקב, ולטר פולק, נעדר מהכתבה (לא במפתיע). ]
לבסוף, צריך לציין את פעילותו הבינלאומית בחו"ל שנבעה מהמוניטין שצבר במשך השנים (ובמיוחד הגן בבית-ההבראה “שפרינצק” בנצרת שזיכה אותו  בהכרה מקצועית כחבר בארגון הבין-לאומי של אדריכלי נוף):
-תכנון גן ים-תיכוני בקלן, גרמניה, במסגרת קונגרס בינלאומי לאדריכלות-נוף4(1971)
- גן האוניברסיטה של לאגוס , ניגריה
- המצבה על קברו של ולטר פולק בטבעון, המשקיף על נוף העמק שכה אהב, נושאת את הכיתוב: "חייו היו קודש ליפי הנוף".
            
סימוכין
1)    שלמה גבעון, "פנקס מקומי- ערד", מעריב 20.3.75.
2)    נעמה ריבה, גלריה "הארץ" 9.10.2022
3)    מיכה פולק, מכתבים למערכת "הארץ" 24.10.2022
4)    H. Weller, Schau-Kasten, RCH Koln Germany 10.8.1971 אודי • שיחה 13:37, 9 במאי 2024 (IDT)
thread_title:  מקור הערך 

message: שלום Mp.bgu ותודה על כתיבת הערך. לא מקובל למספר מקורות "לקריאה נוספת", ובנוסף אשמח להבין מדוע נוספו השמות "בן" ו"Isaac" בצורה שבה נוספו ושיבשה את התצוגה (אם הם רלוונטיים, נא ציין באיזה הקשר על מנת שנשיבם כך שיוצגו כנדרש). בברכה, ‏Virant‏ (שיחה) 15:28, 9 במאי 2024 (IDT)
thread_title:  עריכות לא ברורות